Inkomste uit vee-vertakkings | TLU SA
Inkomste uit vee-vertakkings Vrydag | 29 April | 2022
KONTANT METODEKontant aankope van vee word van kontant verkope af getrek ten einde die bruto kontant inkomste te bepaal. Geen toename of afname in die waarde van die kudde word bepaal nie. Hierdie metodiek word toegepas vir kontant analises en projeksies. Dit is hoegenaamd nie geskik om die finansiële prestasie van die vee-vertakking of die van die boerdery onderneming te bepaal waar daar vee by betrokke is nie
BRUTO PRODUKSIE WAARDE (BPW)Beide aankope en verkope vanuit die veekudde word ingesluit by die berekening, maar so ook die beweging in vee-voorrade en vee-waardes word in hierdie metodiek gebruik. Dit beteken ook dat ongerealiseerde inkomste ook bereken word en by getel word.
Ek verduidelik graag aan die hand van 'n eenvoudige vee-tabel wat enige ernstige veeboer moet by hou. Ek weet dat baie boere gesofistikeerde vee-programme gebruik om hierdie bewegings te bereken.
TABEL 1 en 2 is 'n voorbeelde van opgesomde vee-tabelle wat nodig is om die BPW van 'n vee-vertakking te bepaal. Dit bereken slegs die begin- en end-getalle en waardes van die vertakking
TABEL 3 bereken die BPW van die vee-vertakking oor tyd wat beide die beweging in vee-getalle asook om aankope en verkope in aanmerking te bring.
Hierdie berekende BPW beteken dat alhoewel die totale kudde getal afgeneem het, die waarde van die kudde met R778 000 toegeneem het. Deur die waarde van aankope en verkope ook in aanmerking gebring is, beteken dat die ongerealiseerde bruto wins of marge oor die 12 maande R1 625 000 was. Dit verskil aansienlik van die kontant waarde.
Dit staan enige boer vry om met my telefonies te kontak indien daar enige navrae is oor hierdie berekeninge, of net 'n paar gedagtes wil wissel.